FI Euroopan unionin virallinen lehti C 142/33

Kanne 3.4.2008 — Cavankee Fishing ym. v. komissio

(Asia T-138/08)

(2008/C 142/61)

Oikeudenkäyntikieli: englanti

Asianosaiset

Kantaja: Cavankee Fishing Co. Ltd (Lifford, Irlanti), Ocean Trawlers Limited (Killybegs, Irlanti), Mullglen Limited (Balbriggan, Irlanti), Eamon McHugh (Killybegs, Irlanti), Joseph Doherty (Burtonport, Irlanti), Brendan Gill (Lifford, Irlanti), Eileen Oglesby (Burtonport, Irlanti), Noel McGing (Killybegs, Irlanti), Larry Murphy (Castletownbere, Irlanti), Thomas Flaherty (Aran Islands, Irlanti), Pauric Conneely (Claregalway, Irlanti), Island Trawlers Limited (Killybegs, Irlanti), Cathal Boyle (Killybegs, Irlanti), Eugene Hannigan (Milford, Irlanti), Peter McBride (Downings, Irlanti), Hugh McBride (Downings, Irlanti), Patrick Fitzpatrick (Aran Islands, Irlanti), Patrick O'Malley (Galway, Irlanti), Cecil Sharkey (Clogherhead, Irlanti) (edustajat: A. Collins, SC, barrister N. Travers, solicitor D. Barry)

Vastaaja: Euroopan yhteisöjen komissio

Vaatimukset

— Komissio on velvoitettava maksamaan vahingonkorvauksena kullekin kantajalle seuraavat summat (joihin ei sisälly korkoa), joita korotetaan lainakustannuksilla ja jonka ajantasaiset yksityiskohdat ilmoitetaan suullisessa käsittelyssä: Pelagic — Cavankee Fishing Company 2 748 276,00 EUR — Ocean Trawlers Ltd 6 740 000,00 EUR — Mullglen Ltd. 2 690 000,00 EUR — Eamon McHugh 3 036 187,00 EUR — Joseph Doherty 2 640 408,00 EUR — Brendan Gill 2 717 665,00 EUR — Eileen Oglesby 2 994 349,00 EUR — Noel McGing 2 444 000,00 EUR — Larry Murphy 4 150 000,00 EUR — Thomas Flaherty 2 140 000,00 EUR — Pauric Conneely 1 930 000,00 EUR Polyvalent — Island Trawlers Limited 672 000,00 EUR — Cathal Boyle 651 200,00 EUR — Eugene Hannigan 12 500,00 EUR — Peter McBride 106 848,00 EUR — Hugh McBride 106 848,00 EUR — Partick Fitzpatrick 177 573,00 EUR — Patrick O'Malley a) ”Capal Ban” 205 698,00 EUR b) ”Capal Or” 496 800,00 EUR — Cecil Sharkey 205 697,88 EUR

— Komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Esillä olevassa asiassa kantajat nostavat kanteen, joka koskee sopimussuhteen ulkopuolista vastuuta, joka kantajien mukaan on aiheutunut seurauksena komission jäsenvaltioiden pyynnöistä 4.4.2003 tekemästä päätöksestä 2003/245/EY (1) siltä osin kuin sillä hylättiin Irlannin pyyntö kantajien alusten osalta. Päätös kumottiin osittain yhteisöjen tuomioistuimen 13.6.2006 antamalla tuomiolla (2).

Kantajat esittävät vaatimustensa tueksi, että tekemällä kumotun päätöksen komissio rikkoi useita ylempiasteisia säännöksiä, joiden tarkoituksena on antaa oikeuksia yksityishenkilöille, jättämällä vakavalla ja ilmeisellä tavalla huomioimatta harkintavallan, joka komissiolle on annettu päätöksen 97/413/EY (3) 4 artiklan 2 kohdalla, kuten ensimmäisen oikeusasteen tuomioistuin on todennut yhdistetyissä asioissa T-218/03–T-240/03 antamassaan tuomiossa. Kantajat väittävät, että komissio loukkasi myös yhdenvertaisen kohtelun periaatetta, huolenpitovelvollisuutta koskevaa periaatetta ja hyvän hallinnon periaatetta, ammatin harjoittamisen vapautta ja suhteellisuusperiaatetta. Kantajat väittävät, että tällaisissa olosuhteissa pelkkä yhteisön oikeuden rikkominen muodostaa riittävän vakavan lainvastaisuuden.

Lisäksi kantajat väittävät, että niille on aiheutunut ja aiheutuu huomattavia tappioita ja vahinkoa välittömänä seurauksena siitä, että komissio teki kumotun päätöksen, koska niiden on täytynyt ostaa markkinoilta vetoisuutta korvaamaan turvallista vetoisuutta, jota pyydettiin mutta jota ei annettu, ja eräiden kantajien osalta menetetyistä meripäivistä aiheutuneita tappioita. Niinpä kantajat väittävät, että heidän vahinkonsa on todellinen ja varma.

Todisteena syy-seuraussuhteesta kyseessä olevan menettelyn ja vahingon välillä kantajat toteavat, että jos komissio ei olisi menetellyt lainvastaisesti kieltäytymällä harkitsemasta kantajien tekemiä turvallista vetoisuutta koskevia hakemuksia, yksikään kantajista ei olisi joutunut ostamaan ylimääräistä vetoisuutta.

(1) Komission saamista pyynnöistä kasvattaa tiedot neljännen monivuotisen ohjausohjelman(MOO IV) tavoitteita kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien parannusten ottamiseksi huomioon tehty päätös K(2003) 1113 lopullinen, EUVL L 90, 2003, s. 48.

(2) Yhdistetyt asiat T-218/03–T-240/03, Boyle ym. v. komissio, tuomio 13.6.2006, Kok. 2006, s. II-1699.

(3) Yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 199731 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26.6.1997 tehty neuvoston päätös, EYVL L 175, s. 27.